L’Ajuntament organitza dues neteges populars en espais naturals del municipi - Ajuntament de Mont-roig del Camp\nLa neteja popular tindrà lloc el dissabte 13 de maig a Mont-roig i el dissabte 27 de maig a Miami Platja\nLes accions s’emmarquen en la Setmana Europea de Prevenció de Residus\nL’Ajuntament de Mont-roig del Camp s’adhereix, un any més, a la campanya Let’s Clean Europe!, que ha arribat a la seva quarta edició. Així, aprofitant la Setmana Europea de Prevenció de Residus, s’han organitzat dues neteges populars en espais naturals del municipi. Un dels principals objectius d’aquestes accions és conscienciar sobre la quantitat de residus que es llencen de forma incontrolada a la natura. En aquest sentit, es vol promoure la recollida d’aquestes restes abocades il·legalment als boscos, platges o marges de rius.\nLa primera actuació tindrà lloc el dissabte 13 de maig de 9 a 14 hores a la Rassa d’en Ximet amb el Barranc de Vilanova de Mont-roig. La segona trobada serà el dissabte 27 de maig, en el mateix horari, a la Plana de l’Espanyol (camí del dipòsit d’aigua) de Miami Platja. Els participants en aquestes accions voluntàries rebran guants i bosses de plàstic per poder recollir els residus que posteriorment seran separats per poder fer la recollida selectiva. També se’ls obsequiarà amb un petit esmorzar.\nCal recordar que la darrera edició d’aquesta campanya va comptar amb més de 5.800 actuacions de neteja a tot Europa, de les quals 175 es van realitzar en els municipis catalans. De fet, Mont-roig i Miami Platja hi van participar per primera vegada i fruit de la iniciativa es va rebre un diploma agraint la dedicació i esforç per difondre el missatge que el millor residu és el que no es produeix.\nEn aquest sentit, aquest programa es presenta com una oportunitat única per incrementar el nivell de conscienciació sobre la generació de residus i contribuir a la millora del comportament de la població.


Jordi Pujol: "Els fem la feina, però tot i així el govern no es posa les piles en Participació Ciutadana"\nEl portaveu de la CUP ha destacat la manca d'interès de PdeCAT i ERC per dur a terme polítiques participatives\nEl regidor de la CUP a l'Ajuntament de Sant Sadurní, Jordi Pujol, ha passat per Ràdio Sant Sadurní per valorar el ple del mes de juny i ha posat especial èmfasi en el tema referent a Participació Ciutadana, un dels punts forts de les polítiques dels cupaires.\nEn aquesta línia, Pujol ha lamentat el poc interès existent, destacant que “no ens cansem d'apostar per Participació Ciutadana i fer propostes”. El portaveu de la CUP ha comentat, també, que “els fem la feina, però tot i així el govern no es posa les piles en Participació Ciutadana. No és ni tan sols una qüestió d'incapacitat, sinó que aquest govern no aposta per la Participació Ciutadana”.\nEl cupaire ha tingut temps, també, per posar sobre la taula la problemàtica actual al voltant de l'Escola Intermunicipal del Penedès, considerant que l'únic problema és una qüestió d'interpretació del conveni. Pots escoltar l'entrevista al següent enllaç:


Palinuro: El segon error de perspectiva\nEl segon error de perspectiva\nEl nivell del debat polític a Catalunya és molt baix, insòlitament baix per la importància del que està en joc: l'alliberament nacional. Abunden els insults, els arguments ad hominem, els atacs personals, la demagògia i la carrincloneria dels endollats de pagueta, encarregats de difondre les consignes de la superioritat. I poc més. Cap raonament digne de tal nom, cap anàlisi capaç de donar pistes per entendre una realitat força complicada.Les controvèrsies i polèmiques versen sobre l'aquí i ara més immediat, sense cap referència a les experiències del passat, encara que sigui recent. Debatre sobre el present i el futur sense una visió clara del passat és com bastir un edifici sense fonaments. Si, a més a més, es vol projectar les conclusions sobre un esdevenidor llunyà, l'intent és, literalment, perdre el temps. Però sembla molt adient per injectar ànims als seguidors més pessimistes i tenir-los entretinguts una estoneta més mentre el profeta es felicita a si mateix.\nPreneu el cas del brutal error de perspectiva que va suposar el procés-farsa de l'11-O. Abans de l'inici, tota la propaganda independentista va dir que seria el moment decisiu, quan l'Estat espanyol es veiés afrontat a la seva misèria; el moment en què la causa catalana es palesaria a la vista del món sincer que ens estava mirant, i tindríem la independència a tocar, gràcies a la publicitat de l'espectacle. Amb aquestes expectatives es va dissenyar una estratègia defensiva al procés profundament errònia, gairebé podria dir-se pensada per a l'enemic per enfonsar la causa catalana. L'error de partida va ser afrontar el procés sense qüestionar la seva legitimitat i acceptant com legal una farsa antijurídica. El resultat ho coneix tothom; la farsa dels jutges franquistes acabà amb condemnes brutals, el procés cap a la independència no avançà ni un centímetre i els processats, que ni tan sols van gosar declarar a la seva llengua, no obtingueren cap ressò internacional, perquè, mirabile dictu, el món no ens mirava. Només nosaltres mateixos a l'espill dels nostres desitjos. Com els nens. I és el que seguim fent aleshores.\nAra, quan és possible que la justícia europea anul·li el procés-farsa i obligui a repetir-ho, s'està repetint l'error de perspectiva i s'han disparat de nou els focs artificials de les promeses buides i les hipèrboles a un got d'aigua: el món torna a mirar-nos, Europa ens farà justícia, l'Estat espanyol tremola de por quan veig que l'invencible Puigdemont tornarà vincitore, com el Radamès d'Aida. Per descomptat, els que veiem amb escepticisme aquesta nova equivocació ens guanyem una altra campanya d'assetjament dels dos partits seudoindependentistes. Abans de continuar, permeteu-me recordar que, davant la farsa del judici de l'1-O, vaig ser jo uns dels primers a apuntar a la via europea.\nDe la mateixa forma, aleshores quan la justícia europea acabi amb la iniquitat del judici-farsa de l'1-O que segur que ho farà, serà un moment de goig i aplaudirem el resultat amb les orelles. Però sabeu quant pot trigar aquest? Dos, quatre, fins a sis anys. I amb quins efectes? Recordeu el judici d'Otegi; també es deia que la sentència europea faria molt mal a Espanya i que Otegi tornaria per la porta gran. La sentència condemnatòria d'Espanya va sortir sis anys després i res no ha canviat; ni tan sols una mica i Otegi ha tornat per a la porta petita i està fent política de vol curt, curtíssim tenint en comptes que la seva aliada és ERC.\nPerò, es diu, la confrontació pot arribar molt abans si els tribunals europeus tornen la immunitat a Puigdemont i companys i el MH president pot trepitjar lliurement Catalunya. Només amb aquesta visió hi ha molts analistes tocant el cel amb la mà, com Jacob a l'escala divina, i prometent poc menys que la segona vinguda del Messies. Acceptant que ho pugui fer, que és molt acceptar, poden passar dues coses. Primera un cop Puigdemont a Catalunya, es produeix una onada espontània popular de confrontació violenta amb l'Estat. Encara que no seria el model no-violent que el MH president ha predicat sempre, jo hi seria també perquè crec que la violència és correcta quan es tracta de la legítima defensa. Però prometre això té la mateixa fiabilitat que una pregària a Sant Pancraci.\nLa segona: no hi ha cap onada popular espontània i el MHP Puigdemont es veu obligat a fer política "normal" a dins de l'autonomia fins que es convoquin eleccions a Catalunya, cosa que depèn del govern presidit per ERC. Haurà de decidir si es presenta com partidari de la independència aquí i ara encapçalant una organització pròpia, nova, transversal i suprapartidista com un moviment d'alliberament, en el qual cas, personalment m'hi sumaria, o pot fer-ho encapçalant un partit del règim, com ha fet fins ara amb JxC, en el qual cas, jo no hi seria.\nMentrestant abandonar la lluita aquí i ara a canvi de dos anys (mínimum) de normalització espanyola equival a renunciar a la independència, tant si es tracta d'esperar els resultats de la taula de diàleg com les decisions dels tribunals europeus. És una proposta dictada per la por a fer front al regne d'Espanya i l'afició dels polítics catalans dits "independentistes" a fer el viu-viu i anar cobrant salaris estratosfèrics per no fer res més que parlar de temps en temps al Congreso denunciant per enèsima vegada les injustícies espanyoles a Catalunya amb rotllos que ja es saben de memòria. Per mantenir aquesta situació de privilegi i continuar aprofitant-se de l'error de perspectiva, els polítics catalans professionals (i els no professionals esdevinguts professionals després de cobrar la primera nòmina) proposen que tinguem paciència i esperem encara aquests dos anyets per veure si hi ha resultats. En cas contrari ens prometen tots tres que aniran a un "embat democràtic", una mena de flogisto amb la qual aspiren a seguir entabanant la bona gent independentista.\nLa independència no sortirà de cap taula de diàleg ni cap sentència de cap tribunal. Sortirà del carrer, que és on es troba. I per fer-la cal oblidar les estratègies de taules i tribunals que només cerquen endarrerir la inevitable confrontació.\nPosted by Ramon Cotarelo at 2:26 p. m.


El Quadern d'Enric : Nota de premsa de COMPROMÍS-BLOC, COSTOS REIS PLATJA\nNota de premsa de COMPROMÍS-BLOC, COSTOS REIS PLATJA\nL'Ajuntament de Tavernes atén les peticions dels ciutadans i informa del cost de la Cavalcada dels Reis d'Orient 2015 a la platja. La regidoria de Festes en base al principi de transparència del govern municipal de Compromís ha informat que el cost de l'esdeveniment a les arques municipals ha sigut de 1.100 euros.\nJosep Llácer, regidor de Festes, ha indicat que "el govern municipal, al igual que hem fet amb la cavalcada de Reis d'Orient de la ciutat, oferim a l'opinió pública els costos de la cavalcada a la platja. Atenem així a la petició rebuda de ciutadans i seguim en la pràctica de la transparència que ha guiat les actuacions de Compromís en la present legislatura.\nEl regidor ha confirmat que la cavalcada a la platja ha suposat un cost de 1.000 euros més el 10 % d'IVA, és a dir un total de 1.100 euros a les arques municipals. Així mateix el regidor ha agraït l'aportació i implicació en la cavalcada d'ACEPLAT, que ha col·laborat en l'esdeveniment amb una aportació valorada en 370 euros.\nJosep Llácer ha valorat com a positiva aquesta primera cavalcada de Reis a la platja i confia en repetir-la el pròxim any i seguir comptant amb la col·laboració d'ACEPLAT.\nActivitats i personal a càrrec de l'Ajuntament:\n- Disfreses i complements del dia de la cavalcada dels reis d’Orient 133,10 €.\n- 2 xofers de la carreta del cavall (1 sopar per a quatre persones valorat..) 100 €.\n- 2 reis de Aceplat ( 2 viatges anada i tornada a Fitur valorats .... ) 86,80 €.\n- 10 vals per a un menú o gofre valorats en 50 € gentilesa de Bar Gofres Burguer.\nEnric Estruch 12 de enero de 2015, 13:43\nDir que lo del cost dels reis ha segut un agraïment que ha volgut fer a posteriori Aceplat als seus dos associats, els quals teníen i tenen previst anar a FITUR.\nJoan Josep Sala - Juanjo Tradicions 12 de enero de 2015, 17:57\nI l'altre agraïment en forma de vales del Bar Gofres van anar a parar als 4 treballadors contractats per la empresa organitzadora. Des d'ací volem donar les gràcies a la seua propietària pel detall i a Aceplat per les facilitats en la nostra feina. També recordar que els serveis municipals (cultura,policia i brigada) van complir efectivament amb la seua feina.\nMiquel 12 de enero de 2015, 23:46\nDonar les gracies a Llacer per la seva bona gestió i treball\nExplica'ns lo de la gestió i treball en qué consisteix. És que ni la idea va posar eixe home perque li dones les gràcies.\nAnónimo 13 de enero de 2015, 10:46\nMiquelín,que se te veu el plomer!\nrosa estruch 12 de enero de 2015, 14:59\nI catering no??????????cachissssss!!!!!!!\nL'ajuntament ja no fa notes de premsa?\nAra les notes les fa el Gabinet de Comunicació i Premsa de Compromís-Bloc?\nAixò no és serio senyors del govern de l'Ajuntament de Tavernes de la Valldigna.\nNo vullc que un partit polític envie notes de prems en lloc de l'ajuntament del meu poble\nSr. Juan posse ordre en este desgavell.\nPer què porta la nota el logo de Compromís-BLOC? Ha pagat Compromís-Bloc Tavernes de la Valldigna la Cavalcada dels Reis d'Orient 2015 a la platja?\nEsta nota em recorda a la nit de les paelles en la que els de Compromis vaen repartir l'arreglo amb la seua samarreta I parexia que eren ells els que pagaven.\nKarl Marx 12 de enero de 2015, 21:08\nAny electoral. Els missatges ja no són ni subliminals. I ací no passa res.\nAnónimo 13 de enero de 2015, 1:37\nEs que com els van tirar a Bufante tenen malicsia i ara ja no fan cap nota per l'Ajuntament. Partit i govern ara és tot el mateix,encara que ells això també ho tenien ja clar en els tres anys anteriors.\nKarl Marx 15 de enero de 2015, 9:20\nAl comentariste Miquel,dir-te que li demanes a Llàcer que ens desglose en partides els vales de Gofres de Concha si són de nata o xocolate, i després li donem les gràcies i si vols li aplaudim també per la bona gestió de deixar fer a Aceplat eixa activitat nadalenca. Clar que ara tampoc tiraran el burro per la finestra amb la Platja,però d'ara endavant que poden i són els titulars faran més activitats per ser any electoral i conforme s'acoste el moment de votar poden fins i tot prometre que ells sí aconseguiran l'any vinent fer verbena a la nit de cap d'any,sempre que la música siga per a majors,que els joves ja tenen obligat compliment amb el Festivern.


Piscines Bernat Picornell - Barcelona Olimpica\nLes Piscines Bernat Picornell són una de les quatre instal·lacions esportives de l’Anella Olímpica, conjuntament amb l’Estadi Olímpic, el Palau Sant Jordi i l’INEFC. Construïdes originàriament el 1970 pels mundials de natació, la seva preparació per Barcelona’92 va requerir una reforma integral. Es va fer una ampliació de la piscina a unes dimensions de 25×50 metres, i les grades es van ampliar fins a una capacitat per a 10.000 espectadors. Es considera una piscina de competició molt ràpida degut a que la fondària té una secció variable d’entre 2,20 i 3 metres. En total, el complex actual compta amb tres piscines: la principal a l’aire lliure, una més petita per a la competició de salts just al costat, i una piscina climatitzada a la planta inferior, a més d’altres espais auxiliars que fan que actualment les Bernat Picornell siguin un equipament esportiu municipal obert al públic durant tot l’any.\nDurant els Jocs de Barcelona’92 s’hi van celebrar les proves de natació i natació sincronitzada, i la final de waterpolo, de la qual la selecció espanyola en va sortir guanyadora de la medalla de plata davant la campiona Itàlia. L’any 2003 s’hi va celebrar el Xè Campionat Mundial de Natació.


Catalunya acull un 13,5% dels viatgers internacionals a l'Estat al juliol - Diari de Girona\nCatalunya acull un 13,5% dels viatgers internacionals a l'Estat al juliol\nacn | barcelona 20.08.2020 | 12:27\nL'aeroport de Girona mig buit, aquest estiu | David Aparicio\nL'aeroport de Girona mig buit, aquest estiu\nUn total de 2,1 milions de viatgers internacionals han arribat a l'Estat al juliol, un 80% menys en termes interanuals, segons dades distribuïdes aquest dijous per Turespaña, depenent del Ministeri d'Indústria, Comerç i Turisme. Balears ha estat la comunitat autònoma amb més nombre d'arribades, un 29,6% del total; seguida d'Andalusia, amb un 15,5%; i la Comunitat Valenciana, amb un 14,5%. Catalunya es posiciona en quarta posició, amb un 13,5% dels viatgers, seguida de la Comunitat de Madrid i Canàries, amb un 13% i un 11,4%, respectivament. Per mercats emissors, pràcticament la meitat dels viatgers procedeixen d'Alemanya. El Regne Unit representa un 20,3% del total, seguit de Països Baixos, amb un 9%, o França, amb un 8,5%.\nLa majoria dels viatgers internacionals va fer servir companyies de baix cost, un 61,1% davant el 38,9% dels turistes que van optar per companyies tradicionals. De gener a juliol, els viatgers internacionals arribats a l'Estat procedents d'aeroports internacionals són 15,5 milions, un 71,4% menys en relació amb el mateix període de l'any anterior.\nAl juliol, l'aeroport de Palma de Mallorca ha estat el que més passatgers internacionals ha rebut, un 21,6% del total. A aquest li ha seguit el d'Adolfo Suárez – Madrid Barajas, amb un 13%; Màlaga, amb un 12,9%; Barcelona, amb un 12,1%; Alacant, amb un 10%, i Eivissa, amb un 6,1%.\n"Malgrat que la covid-19 estigui afectant l'arribada de turistes internacionals, aquestes dades reflecteixen que l'Estat continua sent un destí buscat i escollit pels principals mercats emissors", ha manifestat el secretari d'Estat de Turisme, Fernando Valdés. "El govern espanyol considera fonamental una major coordinació a escala europea per evitar noves restriccions de viatges, reforçar els instruments per al control de la pandèmia i millorar els mecanismes d'informació sobre la situació epidemiològica amb major desagregació territorial", ha afegit.\nCatalunya és la segona comunitat de l'Estat on més es redueix el nombre d'afiliats dins el sector turístic.\n80% menys de passatgers de vols internacionals.\nLes esglésies de la Cerdanya reben els mateixos turistes que l'agost passat.


Disseny web i manteniment de pàgines webs corporatives\nDes del 2003 he estat responsable del disseny i el manteniment de pàgines web de les empreses on he treballat, durant els anys que vaig estar en l’agència de comunicació me n’encarregava dels projectes web corporatius de les empreses que porten els seus comptes.\nTotes les pàgines web van ser creades i dissenyades d’acord amb la imatge corporativa de la mateixa empresa.\nDisseny de pàgines web dinàmiques\nNo totes les empreses necessitaven una pàgina web corporativa estàtica, sinó que també necessitaven certes aplicacions dissenyades a mida per interactuar amb els seus usuaris o clients. És així com vaig dissenya el front end d’un sistema de reserves de l’hotel Central Normandie, una borsa de càrregues per a Transportes Tae, una intranet i una zona de client per a Fornell Consultors.\nL’evolució d’internet i les noves tendències m’ha portat dissenyar webs responsives.\nDisseny de la web de Torres Estudio Arquitectura Interior\nDisseny de la web de Fotografia Decorativa\nDisseny de la web d’ Interiorisme Barcelona\nDisseny de la web de Àrea Gràfica\nDisseny de la web de Fornell Consultors\nDisseny de la web de l’hotel Central Normandie\nDisseny de la web de MDG Comunicación\nDisseny de la web d’Amif Real State\nDisseny web de Jordi Esteva\nPost per xarxes socials


Kanavita. L'informatiu de Canalda: Eleccions 2014 a Europa\nEleccions 2014 a Europa\nA la taula adjunta hi ha els resultats d’Odèn a les eleccions europees. També hi hem posat els resultats del 2009.\nEls comentarem. En primer lloc destaquen l’alta abstenció, els que no van anar a votar superen els votants, aquests són el 48,73 %. Malgrat tot la participació va ser superior en 12,5 punts a les eleccions europees de 2009 quan només van anar a votar el 36,25 %. Aquests percentatges són similars al conjunt del Principat.\nA Odèn té un especial mèrit votar ja que tothom es desplaça en cotxe per fer-ho i alguns han de fer més de 20 km de carretera.\nMesa de les eleccions europees al Centre de Natura d’Odèn\na Cambrils. D’esquerra a dreta, Salvador Regada Prat, Jordi Sabata\nPujantell i Ramon Muntada Sabata\nSi observem els resultats per partits guanya clarament CiU, seguit d’esquerra i finalment el PP, amb petites variacions percentuals respecte a les anteriors eleccions. Les altres forces són residuals. Curiosament en aquestes eleccions s’ha concentrat més al vot tot i haver-hi més votants, comportament que difereix de la resta de Catalunya on el vot ha estat fraccionat en més partits.\nTambé contrasten amb Catalunya els resultats dels dos principals partits guanyadors, que es capgiren, a Odèn guanya CiU en canvi a Catalunya ERC. Odèn té un comportament propi del medi rural amb predomini del vot conservador.\nPublicat per Perfil a 14:26\nEtiquetes de comentaris: CiU, Eleccions, ERC


Circuit InterCities 2015: Isaac Ulam / Gener\nIniciNSVSRCircuit InterCities 2015: Isaac Ulam / Gener\nRedacció dilluns, d’octubre 19, 2015\nDes de Malatesta Records ens anuncien la pròxima edició del Circuit InterCities. Aquesta vegada trauran de gira pel País Valencià a dos singersongwriters del 10: Isaac Ulam i Gener. Serà el cap de setmana vinent. Ací teniu tota la informació:\n- València (dELUXE pop club, dijous 22)\n- Castelló (Trovam, fira-festival, divendres 23)\n- Algemesí (La Casa Cantonera, dissabte 24)\n- Alcoi (L'Escenari, diumenge 25)\nPer a qui no sàpiga de que va la cosa, Circuit InterCities és una iniciativa que neix per crear, reforçar i ampliar la xarxa de connexions entre músics i grups de València, amb altres de diferents ciutats de l'estat espanyol. Un artista valencià convida a un d'una altra ciutat per fer junts una minigira de quatre dies seguits per la Comunitat Valenciana. La finalitat d'aquest projecte, és augmentar la possibilitat de tocar en directe més sovint, i obrir camins de promoció, cap a altres ciutats per als grups de València.\nA Gener ja l'heu vist prou per aquí, favorit de favorits, però xicones i xicons aneu aspall de no perdes a Isaac Ulam, Murtra és un favorit que en breu el veureu en format ressenya pel magazine digital més petit del món...\nGener Isaac Ulam Notícies NSVSR


El sofà d'en Roc: La veritat del cas Centelles\nPublicat per Vicenç Bon a 12:25\nQuin greu. Trobo vergonyós tot el que està passant. Ahir vaig llegir una carta a El Periódico, amb el títol "Les fotos de Centelles també són nostres", signada pel fill del periodista Josep Pernau. Te la recomano! Què passaria si els descendents de molts d'aquells que surten a les fotos reclamessin els seus drets d'imatge???\nI pensar que una part dels negatius del Centelles van ser requisats al seu domicili de Barcelona i traslladats a\nl'Arxiu de Salamanca...\n4 de desembre de 2009 a les 20:54


Estas veient: febrer 2015\n27/02/2015: “La Jonquera, vint anys sense frontera”, premi Carles Rahola\nLa 6a edició dels Premis de Comunicació Local Carles Rahola ha atorgat el premi al millor treball informatiu o divulgatiu en televisió, dotat amb 1.000 euros, a Vicenç Asensio, director i guionista de “La Jonquera: 20 anys sense frontera”, una producció de TV3 amb la col·laboració de Visual 13 emesa al programa “Sense ficció” el 10 de juny de 2014. El jurat n’ha destacat “la manera com aborda alhora la singularitat i la complexitat de la realitat del dia a dia de la Jonquera amb un format àgil, dinàmic i modern”.\nL’1 de gener de 1993, la incorporació d’Espanya al Mercat Únic Europeu va suposar el tancament de la majoria d'agències de duanes de la Jonquera, on hi treballaven més d’un miler de persones de tot l’Alt Empordà. D’un dia per l’altre desapareixia la principal font d’ingressos del municipi i un dels motors econòmics de la comarca. Després d’uns primers anys d’incertesa, increment de l’atur i pèrdua de població, la Jonquera es va reinventar amb l’obertura de serveis per a transportistes i de comerços orientats a un públic francès, atret pels preus més baixos en tabac, alcohol i gasolina. En l’actualitat, amb poc més de 3.000 habitants, “la petita Andorra catalana” oferta més de 60.000 metres quadrats de superfície comercial i rep més de 6 milions de visitants a l’any. Lluny de l’estereotip que només vincula la Jonquera amb la prostitució i la crònica de successos, el municipi torna a ser avui un gran motor econòmic i un exemple de superació en temps de crisi.\nEl documental “La Jonquera, vint anys sense frontera” ofereix una mirada intensa i calidoscòpica sobre un dels llocs més singulars de l’Europa actual, analitzant des les transformacions i canvis socials i econòmics viscuts els darrers vint anys fins als reptes actuals i les perspectives de futur d’aquesta històrica terra de pas i eix estratègic de comunicacions. Una mirada externa, però alhora interna, del director del documental, Vicenç Asensio, que durant set anys va treballar a la duana de la Jonquera i que l’1 de gener de 1993 es va quedar sense feina, com la majoria dels seus companys.\n26/02/2015: “La plaga” es projectarà a l’Institute of Contemporary Arts de Londres\nEl cicle Catalan Avant-Garde presentarà al llarg d’aquest any sis pel·lícules catalanes, entre les quals s’ha programat el documental “La plaga”, dirigit per Neus Ballús i coproduït per TV3, que es podrà veure el 27 d’octubre a Londres. Catalan Avant-Garde és una col·laboració entre l’Institute of Contemporary Arts (ICA), l’Institut Ramon Llull i Reel Solutions.\nEstrenat a la Berlinale 2013, el primer llargmetratge de Neus Ballús ha rebut moltes distincions en festivals d’arreu del món: entre altres guardons, l’any 2013 va obtenir el Premi Bauer a la millor pel·lícula al Motovun Film Festival de Croàcia; el millor guió al Festival Cinespagna, Festival du Film Espagnol de Toulouse, de França; el Premi Ahmed Attia al diàleg intercultural, Medimed Doc Market de Sitges; la millor direcció i menció especial a la promoció de la igualtat de gènere al cinema al Festival Ópera Prima de Tudela, a Navarra, i el premi al millor llargmetratge internacional al Festival de Cine de Cali, a Colòmbia.\nA Catalunya, “La plaga” també ha estat reconeguda amb diverses categories dels premis Gaudí (millor pel·lícula catalana, millor direcció, millor guió, i millor muntatge) i amb el Premi Sant Jordi a la millor “opera prima” de Ràdio Nacional d'Espanya.\nEl programa "Sense ficció", va estrenar la pel·lícula el març de 2014 coincidint amb del seu cinquè aniversari.\nEl documental és un retrat de la vida a la perifèria barcelonina on convergeixen diverses històries. Els personatges no són actors professionals, sinó gent corrent amb la qual Neus Ballús ha treballat els últims quatre anys.\nLa trama del film, que combina estratègies narratives del documental i de la ficció, gira entorn d’una observació acurada de les vides dels protagonistes. El Raúl és un pagès que vol cultivar aliments ecològics i contracta una persona per ajudar-lo al camp: el Lurie, que es dedicava a la lluita lliure de Moldàvia, i ara viu treballant del que troba.\nLes seves històries personals s’entrecreuen amb les de tres dones solitàries: la Maria, una dona gran que ha de deixar la seva casa de camp per anar a viure a una residència; la Rosa, una infermera filipina que acaba d’arribar al país, i la Maribel, una prostituta que perd clients. El destí de tots aquests personatges s’entrellaçarà al llarg de l’estiu.\nGuió i direcció: Neus Ballús\nCap de producció: Judit Quintana\nCap de so: Pau Subirós\nMuntatge: Domi Parra i Neus Ballús\nRepartiment: Rosemarie Abella, Maribel Martí, Raül Molist, María Ros i Lurie Timbur\n17/02/2015: “Sense ficció” i “30 minuts” contribueixen a la recuperació de la memòria dels barris de barraques\nDiumenge, 22 de febrer, tindrà lloc, davant de l’entrada de l’edifici Fòrum, l’acte de col·locació de la segona placa commemorativa en homenatge als habitants dels antics barris de barraques de Barcelona, organitzat per la Comissió ciutadana per la recuperació de la memòria dels barris de barraques de Barcelona. En aquest cas, es tracta de l’antic barri del Camp de la Bota i d’una de les seves fites més característiques, el castell de les Quatre Torres, que coincideixen amb l’actual emplaçament del Museu Blau de Ciències Naturals.\nLa Comissió també fa un reconeixement, amb motiu de l’homenatge a tots aquells que van haver de passar molts anys de la seva vida vivint en barris de barraques, als programes de TV3 “30 minuts” i “Sense ficció”, que van emetre un reportatge i un documental d’Alonso Carnicer i Sara Grimal, en què es descobreix una part de la nostra història desconeguda per molts: la Barcelona barraquista.\nEl programa “30 minuts” va emetre el 5 d’abril del 2009 el reportatge “Barraques. L’altra ciutat” i el programa “Sense ficció” va emetre el 14 de gener de 2010 el documental “Barraques. La ciutat oblidada”. Segons la Comissió ciutadana per la recuperació de la memòria dels barris de barraques de Barcelona, arran de la seva emissió “es va plantejar la necessitat de recordar una part important de la història col·lectiva, a partir de la qual van sorgir moviments veïnals que han contribuït a configurar la ciutat actual”.\nEl novembre del 2009, el documental “Barraques. La ciutat oblidada” va ser estrenat en vint-i-cinc sales de cinema el dins del programa “Documental del mes”, impulsat per DocsBarcelona, i va ser guardonat amb el Premi Cinema Rescat al millor treball de documentació i de recerca del Festival Memorimage Reus. També ha estat guardonat amb el Premi Civisme als Mitjans de Comunicació en la modalitat de producció televisiva, convocat anualment per la Secretaria d'Acció Ciutadana del Departament de Governació i Administracions Públiques de la Generalitat de Catalunya (maig de 2010); el Premi FIAT/IFTA Archive Achievement Award, en la modalitat de la recerca i ús d'imatges d'arxiu ( octubre de 2010), i la 17a edició dels Premis als Mitjans de Comunicació que atorga el Consell Municipal de Benestar Social de l'Ajuntament de Barcelona ( febrer de 2011).\nAl final del documental, una de les seves protagonistes, Julia Aceituno, fa la següent petició: “Nosotros sufrimos mucho, pero al final hemos tenido la recompensa. Pero lo único que echo en falta es que hay carteles que pone: ‘Avenida Icaria’, ‘Bogatell’… ¿Y el Somorrostro, dónde lo han dejado? Porque allí estuvo el Somorrostro. Quieran o no quieran, estuvo allí el Somorrostro. Yo creo que los que hemos vivido allí nos merecíamos por lo menos que en las placas el Ayuntamiento hubiera puesto ‘Somorrostro’. Yo voy a escribir una carta al Ayuntamiento y se lo voy a solicitar, que pongan que allí estuvo el Somorrostro. Porque es como un homenaje para todos los que vivimos allí. No ya por nosotros, sino por todos. Porque nos lo merecemos, creo yo”.\nAquesta demanda “és la que ara es comença a fer realitat”, apunta la Comissió, que anuncia que al llarg de les pròximes setmanes continuarà la col·locació de plaques commemoratives en diferents punts de la ciutat de Barcelona.\nDocumental “Barraques. La ciutat oblidada”\nReportatge “Barraques. L’altra ciutat”\n09/02/2015: “Entre el cel i la terra” es projecta a la Casa de Cultura de Sant Cugat\n"Entre el cel i la terra. 30 anys d’aiguamolls de l’Empordà", el documental dirigit per Tono Folguera, David Fernández de Castro i Román Parrado, es projecta avui a les 19.00, a la Casa de Cultura de Sant Cugat en una sessió de que comptarà amb la presència de Tono Folguera, que també és director del film.\nEl documental, una producció de Lastor Media en coproducció amb Televisió de Catalunya, va rebre el passat desembre el premi a la millor pel·lícula en el IV Festival Internacional de Cine de l’Antàrtida sobre Medi Ambient i Sostenibilitat (FICAMS 2014), celebrat el desembre a la localitat de Punta Arenas, capital de la regió de Magallanes i Antàrtica Xilena. El jurat del Festival va valorar “el seu guió, que rescata una història de prematura consciència ambiental; la seva excel·lent fotografia i la seva direcció”.\n“Entre el cel i la terra”, que va ser estrenat al Memoriatge i al FICMA 2013 i que va rebre una menció especial del jurat de la 7a edició de l’Ecozine Film Festival de Saragossa, va ser emès en el programa “Sense ficció”, de TV3, el 3 de desembre del 2013.\n“Entre el cel i la terra” és la història dels joves que es van atrevir a desafiar el sistema preestablert. Combatent amb tota la seva valentia i enginy, van aturar la destrucció del que amb el temps ha esdevingut una de les més grans reserves d’ocells del sud d’Europa; una lluita que va concloure el 13 d’octubre de 1983 amb la creació, votada al Parlament català per unanimitat, del Parc Natural.\nJordi Sargatal, promotor de la Campanya de Defensa que va aconseguir aturar la urbanització del paratge de l’actual Parc Natural, és un dels protagonistes destacats d’aquest documental on també participen altres figures determinants en el procés com són Ramon Folch, Martí Boada, Francesc Giró, Narcís Serra o Jordi Pujol, entre d’altres.\n03/02/2015: “A la dreta... i més enllà” es projectarà al Centre Cívic de Rocafonda, a Mataró\n“A la dreta... i més enllà”, el documental de producció pròpia de TV3 dirigit per Montse Armengou i Ricard Belis, es projectarà al Can Noè - Centre Cívic Rocafonda, de Mataró (el Maresme), el divendres 6 de febrer, a les 19.30, en un acte de cinefòrum organitzat per la Unitat Contra el Feixisme. L’entrada és gratuïta.\nAmb aquest treball per a la reflexió i la prevenció, Armengou i Belis s’endinsen en l’extrema dreta europea i analitzen a fons aquest fenomen a partir de tres situacions: França, Grècia i Espanya.\nMarine Le Pen, l’èxit del “lífting”. El Front Nacional, la força més votada a França, és l’exemple més exitós d’aquest maquillatge a què s’han sotmès molts partits d’extrema dreta per fer-los més digeribles. Diuen que no són racistes, però la “preferència nacional” ratlla la xenofòbia. Volen representació a Europa precisament per destruir les institucions comunitàries i sortir de l’euro. Se segueix l’ascens d’aquest partit a Perpinyà, capital d’un dels departaments més pobres i amb més atur de França. Allà la comunitat gitana s’ha sentit temptada pels cants de sirena de l’extrema dreta en contra dels àrabs.\nAlba Daurada, sense vergonya. A Grècia l’extrema dreta no té cap empatx a seguir utilitzant la vestimenta i els mètodes violents que recorden els esquadrons hitlerians. Defensen la “neteja” d’immigrants perquè la Grècia desesperada i sotmesa pel rescat bancari torni a l’esplendor de l’antiguitat. De la mà del número dos del partit, Illias Kasidiaris –a punt d’entrar a la presó per la implicació d’Alba Daurada en crims i assassinats- coneixem com els grecs s’han deixat seduir pel discurs neofeixista.\nEspanya: impunitat, molts ultres i cap escó. Espanya és un dels pocs països europeus on l’extrema dreta no té representació parlamentària. Dividida, sense lideratge clar i encara amb molts lligams amb el franquisme, l’extrema dreta espanyola ha tingut una impunitat històrica que les 4.000 víctimes anuals de la seva violència denuncien. Però el procés independentista a Catalunya sembla que està reactivant aquests grups. S’entra en el cor de tres formacions.\nLa España en Marcha és l’últim intent d’unitat de l’extrema dreta espanyola, i agrupa partits com Alianza Nacional amb alguns dels seus membres implicats en assassinats i altres episodis violents, com l’assalt a Blanquerna. De la mà d’alguns dels seus membres es veu com justifiquen l’ús de la força i la violència per evitar el trencament de la “sagrada unidad de España”.\nI també es parla amb les víctimes de la violència feixista, com el pare de Guillem Agulló, exemple emblemàtic d’un crim que ha quedat pràcticament en la impunitat i en què el seu assassí reincideix en activitats delictives de l’extrema dreta o es presenta a les eleccions per un partit ultra.\n“A la dreta... i més enllà” es va estrenar el passat 17 de juny al programa “Sense ficció”, de TV3.\nEntrevista a Montse Armengou i Ricard Belis


CURS MICROSOFT POWER BI AVANÇAT\nAquest curs es dirigeix a aquelles persones que ja coneixen el producte i les tecnologies Microsoft Power BI però desitgen aprofundir en certs aspectes clau, amb l’objectiu de construir les seves pròpies solucions de manera més professional, fiable i sòlida.\nEs concep com a continuació al curs introductori a les tecnologies Power BI, per entrar en detall i mostrar formes avançades d’utilització del llenguatge M i la formulació DAX. També s’introdueix a la utilització de R dins de Power BI i altres aspectes empresarials interessants.\nDurant el curs es barreja l’explicació teòrica amb un component pràctic molt important que permet als alumnes experimentar les explicacions amb diversos exercicis per a cada un dels grans temes exposats.\nConnectivitat i dades empresarials\nModels de treball de solucions amb Power BI\nYa ha finalizado la primera sesión del curso #Dirección y #gestión de #equipos. ¡Muchas gracias a todos los que hab… https://t.co/C3I5DMN4oU4 days ago


Busquen solucions per acabar la lliga. | Hoquei patins OK Lliga | L'Esportiu de Catalunya\nBusquen solucions per acabar la lliga. Busquen solucions per acabar la lliga. Busquen solucions per acabar la lliga. Busquen solucions per acabar la lliga. + Busquen solucions per acabar la lliga. E-mail\n9 abril 2020 2.00 h\nBusquen solucions per acabar la lliga.\nBusquen solucions per acabar la lliga. Busquen solucions per acabar la lliga. Busquen solucions per acabar la lliga. Busquen solucions per acabar la lliga. Busquen solucions per acabar la lliga. E-mail\nLa Federació Espanyola de Patinatge i l’Associació de Clubs d’Hoquei Patins es van reunir aquesta setmana per buscar solucions per poder reprendre la competició un cop les autoritats sanitàries ho permetin. Es van analitzat totes les alternatives viables i tots els escenaris possibles són oberts.\nDijous,16 juliol 2020\nEl Girona prescindeix d’Albert Mateos\nÀlex Llorca, segon fitxatge del Bàsquet Girona\nCesc Senpau serà l’entrenador del Sol Gironès a la lliga EBA\nNi de jugada, ni d’estratègia\nLaporta tem per Messi\nPep Busquets: “Venir a Girona és el millor per a mi”\nEl mínim s’ha de lligar


LarAVEL VS SYMFONY: Quin Framework PHP escolliu el 2020 | LVMedia\nLarAVEL VS SYMFONY: Quin Framework PHP escolliu el 2020\nEls marcs PHP són la solució més escollida amb més freqüència per al desenvolupament web. Fins i tot hi ha tones al mercat, però Lararave i Symfony són els més populars dels desenvolupadors web ara mateix. Petit horitzó …\nQuè és el larvel?\nLaravel és un marc de codi obert que segueix un model de disseny de models de models. Es recull els components de codi obert existents de diferents marcs i els unifica per crear una interfície fàcil d’utilitzar. També inclou funcions importades d’altres marcs com YII, co-deure o robí sobre rails! Amb un coneixement bo o mitjà en PHP, Laravel es pren molt bé i ràpidament a la mà. Si només comenceu a introduir-vos al món dels marcs, comenceu amb el que hi ha! Des del 2020, Laravel ha aparegut com el marc PHP més popular. Es basa més en els mètodes màgics de PHP, fent que el codi sigui més curt i tot el marc més fàcil d’entendre.\ni simfony, llavors?\nEn el seu costat, Symfony també es basa en projectes de codi obert PHP com a doctrina, phpunit, branca i swiftmail. Però també desenvolupa molts components com Symfony Yaml, Dispatcher d’esdeveniments Symfony, injector de dependència Symfony i Plantilla Symfony. L’enfocament és molt col·laboratiu que larves perquè l’equip Symfony sovint afavoreix els desenvolupaments internament en lloc d’utilitzar mòduls de codi obert existents. D’altra banda, el marc és molt més fiable i madur i és necessari en projectes empresarials. Està dissenyat per a projectes lleugers o més complexos que continguin característiques enormes que s’utilitzin per un nombre significatiu de clients. Això es caracteritza per una mica de pesadesa en el codi per escriure AUI fa que sigui menys divertit i molt de gas per a aplicacions petites.\nLaravel vs Symfony: quin triar!\nLararavel és perfecte per a projectes on necessiteu desenvolupar ràpidament la vostra sol·licitud i on no voleu passar molt de temps i diners. Tan aviat com la instal·lació de Laravel, tens moltes implementacions preparades que us faran més fàcil. Però, d’altra banda, totes aquestes solucions no seran necessàriament útils i mai no les utilitzeu! L’enfocament del marc de Convenció-Convention-Convention fa moltes coses fàcils al principi i gairebé tots els mòduls treballaran “fora de la caixa” donat la instal·lació.\nAmb simfony, és la inversa, tot ha de ser Configurat! I fins i tot si es proporciona una configuració per defecte, està lluny de ser suficient per començar a desenvolupar-se directament i tenir resultats ràpidament. D’altra banda, una vegada que la pesadesa inicial, el marc et farà el mateix per a la vida de l’aplicació. La capacitat de simplement configurar els mòduls que utilitzeu i com també tindreu una aplicació molt més fiable, ràpida i adaptada a les vostres necessitats específiques!\nSi voleu una resposta definitiva, sereu decisives! Però, tan sovint en una elecció de techno, l’elecció depèn realment de la vostra sol·licitud, dels vostres imperatius del temps i del pressupost, i especialment dels vostres coneixements en els Technos dits! Una vegada més, la millor eina és la que sabem utilitzar!


8. Fonts utilitzades en el projecte NOTIB | EL NOMENCLÀTOR TOPONÍMIC DE LES ILLES BALEARS\n8. Fonts escrites utilitzades\na. Els grans reculls de toponímia no urbana a les Illes Balears\n1. La primera font escrita buidada va ser la Gran Enciclopèdia de Mallorca. Fou publicada pel Grup Serra entre 1988 i 1999 (Promomallorca Ediciones, S.A.) com a suplement dels diaris “Última Hora” i “Diari de Balears”. Consta de 22 volums, els tres darrers, corresponent a un atles, consten de dos volums amb informació geogràfica sobre els municipis mallorquins i un tercer amb cartografia, amb un mapa de Mallorca a escala 1:25.000. Posteriorment sortiren tres volums com a apèndixs. L’esmentat Mapa de Mallorca fou elaborat a partir del Mapa Topogràfic Balear, a escala 1:5.000 propietat de la Conselleria de Medi Ambient, Ordenació del Territori i Litoral i de la base de dades cartogràfica de l’Institut Municipal d’Informàtica de l’Ajuntament de Palma.\n2. La segona font que es tingué en compte fou el Corpus de toponimia de Mallorca (Palma de Mallorca 1962-67) de J. Mascaró Pasarius, amb 105 fascicles enquadernats en 6 toms. Complementa el Mapa General de Mallorca (1958) del mateix autor, amb una escala aproximada de 1:31.250 i 53 làmines.\n3. La tercera font és Les Illes Balears, poble a poble, amb el subtítol Etimologia, toponímia i cultura popular, en 4 volums. Editat pel COFUC (Consorci per al Foment de la Llengua Catalana i la Projecció Exterior de la Cultura de les Illes Balears), Conselleria d’Educació i Cultura del Govern Balear (2007), a càrrec de Bernat Campins Llebrers, Antoni Ordinas Garau i Margalida Truyol Sureda, tret del volum dedicat a Menorca, a càrrec de Xavier Gomila Pons. El primer i segon volum tracta de Mallorca, el tercer de Menorca i el quart d’Eivissa i Formentera.\n4. La quarta font és el Nomenclàtor de la toponímia major de les Illes Balears, publicat també pel COFUC el 2007, a càrrec de Joan Antoni Llauger Rosselló, Antoni Ordinas Garau i Hermínia Planisi Gili. Comprèn 107 mapes a doble pàgina, 78 dels quals corresponen a Mallorca, 14 a Menorca, 12 a Eivissa i 3 a Formentera, mentre que l’escala varia entre 1:25.000, 1:30.000 o 1:35.000 i, pel que fa al nombre de topònims inclosos, és de 10.268.\n5. La cinquena font és el Mapa Topogràfic de Mallorca, a escala 1:5000. Fou un encàrrec de la Conselleria d’Obres Públiques i Ordenació del Territori del Govern Balear l’any 1989. Els organismes encarregats de l’elaboració foren l’Institut Cartogràfic de Catalunya (ICC) i l’Empresa Municipal d’Informàtica de l’Ajuntament de Palma (EMISA). Aquestes entitats comanaren la feina al Departament de Ciències de la Terra de la UIB. El MTIB, a escala 1:5.000, es compon d’un total de 770 fulls, dels quals 522 corresponen a Mallorca, 114 a Menorca, 101 a Eivissa i 33 a Formentera. Les tasques començaren el 1990 i duraren fins el 1996, i segons Antoni Ordinas, coordinador de la tasca, s’arribaren a recollir 50.029 topònims, amb una densitat mitjana de 11’01 topònims per Km².\nb. La bibliografia toponímica complementària\nEls aplecs i estudis sobre toponímia, referits sobretot a Mallorca, buidats per a ser inclosos en el NOTIB, a part de les obres ja esmentades es pot consultar la bibliografia complementària en l’annex 4.


Les 5 noves línies entren en funcionament el 26 de novembre. | ACN\nper Redacció 21 de novembre de 2018 13:07\nEls canvis ocasionats per la implementació de les 5 línies de bus de la nova xarxa, dilluns que ve, en el H10 van provocar la reacció veïnal al barri de Sants. Ahir a la nit un centenar de persones van protestar per la modificació que patirà la línia en una manifestació a la cruïlla entre l'avinguda Madird i el carrer Arizala. Demanaven que no es modifiqués el recorregut dels busos 54 i H10.\nAlguns veïns sostenen que la remodelació de la xarxa és "nefasta", especialment per l'efecte que tindrà a la plaça de Sants. Es queixen que per arribar a la plaça del Centre fins a l'avinguda Madrid només disposaran del 54, un bus "amb una freqüència vergonyosa". Afegeixen que els serà més complicat arribar a l'Estació de Sants i creuar la ciutat fins a llocs com Passeig de Gràcia o Sagrada Família.\nTambé lamenten que per fer els mateixos recorreguts que fins ara s'hauran de fer més transbordaments. Això, diuen, provocarà que els trajectes siguin més llargs i demanen tenir en compte que l'usuari del bus sol ser gent d'edat avançada.


Guanyar Alcoi acusa Toni Francés d’incomplir la paraula amb els veïns i veïnes de Batoi, que no cremarà de nou la foguera la Nit del Ros | GUANYAR ALCOI\nGuanyar Alcoi acusa Toni Francés d’incomplir la paraula amb els veïns i veïnes de Batoi, que no cremarà de nou la foguera la Nit del Ros\nGuanyar Alcoi critica que el Govern de Toni Francés no acomplisca els seus compromisos amb els veïns i veïnes de Batoi amb la crema de la foguera la Nit del Ros. Veïns i veïnes de Batoi denuncien que de nou no es cremarà la foguera i els de la Zona Nord reclamen una ubicació millor i consensuada.\nEn la comissió informativa de maig, el grup municipal Guanyar Alcoi va preguntar sobre el compromís del Govern de Toni Francés amb els veïns i veïnes de la Zona Nord i Batoi respecte a la crema de les fogueres durant la Nit del Ros. L’Alcalde s’havia compromés, tal com afirmen els veïns i veïnes d’ambdós barris, al fet que es cremarien les fogueres i que se superarien les dificultats respecte a la ubicació que venia arrossegant-se des d’uns anys enrere.\nTal com informa la regidora Vicky Llàcer, “donada la proximitat de les festes, hem preguntat per aquest tema per tal de saber si s’havien complert els compromisos de l’alcalde Toni Francés amb els veïns i veïnes de la Zona Nord i Batoi i la resposta ha sigut decebedora. És a dir, que no s’ha fet res per solucionar aquestes dificultats: en Batoi, de nou, no es cremarà la foguera, i en la Zona Nord es farà dintre del pàrquing del centre de salut La Bassa, que és una ubicació que no agrada als veïns i veïnes”.\nLlàcer remarca que “la regidora del govern Maria Baca va confirmar que s’havia de modificar el pla local de cremes, que era l’ordenança que impedia realitzar aquestes fogueres amb normalitat, però que no s’ha modificat” i lamenta que “tot açò és causa de la deixadesa del Govern de Toni Francés, perquè encara que puga haver-hi gent a qui no li semble important, el cert és que per a gran part dels veïns i veïnes d’aquests barris sí que ho és. A més, comptaven amb el compromís de l’Alcalde que, una vegada més deixa patent que el govern no és capaç de solucionar satisfactòriament problemes quotidians, ni de complir en els compromisos que pren amb la ciutadania. Ha incomplit, demostrant que les seues paraules se les endú el vent”.\nGuanyar Alcoi amb col·laboració de l’Associació Paleontològica Alcoiana ISURUS organitzen “Xafant el passat”, una ruta per descobrir els fòssils de l’entorn urbà del Centre d’Alcoi\nGuanyar Alcoi reclama al Govern de Toni Francés que demane explicacions al Govern central sobre per què van desoir els informes que instaven a actuar de “forma immediata” en els tirants del Fernando Reig


Junts per Tarragona proposa realitzar tallers per fomentar el reciclatge durant les festes i setmanes culturals dels barris\ninici / notícies / Junts per Tarragona proposa realitzar tallers per fomentar el reciclatge durant les festes i setmanes culturals dels barris\nPublicat dijous 11 de Juliol de 2019 13:26\nEl Grup Municipal de Junts per Tarragona ha proposta aquest dijous la posada en marxa de tallers per fomentar el reciclatge de residus durant les festes i les setmanes culturals dels barris i del centre de la ciutat. “L’objectiu és conscienciar a la ciutadania de la importància del reciclatge de tota mena de residus”, ha manifestat la consellera de Junts per Tarragona, Cristina Guzmán, que ha explicat que “d’aquesta manera es dona continuïtat als tallers que ja es realitzen als centres educatius durant el curs escolar”.\nDe fet, Guzmán ha recordat que l’Ajuntament de Tarragona disposa d’un 2% del pressupost del contracte de neteja per realitzar campanyes de sensibilització. “Proposem que les educadores ambientals ja contractades durant el curs escolar puguin realitzar aquests tallers adreçats tant a infants, joves i adults, tallers que s’integrarien a les festes i a les setmanes culturals que organitza cada barri de la ciutat”, ha manifestat la consellera de Junts per Tarragona.\nGuzmán també ha recordat que segons el Programa General de Prevenció i Gestió de Residus a Catalunya, els municipis catalans haurien d’arribar a un 60% de recollida selectiva l’any vinent. “Actualment Tarragona es troba en el 30,84%, el tant per cent més baix de les capitals catalanes”, ha apuntat la consellera de Junts per Tarragona.\nAjornades les representacions de 'Jerusalem' i 'Rhumans' per la convocatòria de vaga de divendres i la situació política\nXavi Bartolo, protagonista del Sempre Nàstic d'avui\nUn miler de persones emprenen la Marxa per la Llibertat des de Tarragona sota un ambient festiu\nEl Teatret del Serrallo acollirà aquest cap de setmana la segona edició del cicle de contes populars\nProp d'una seixantena d'actors als passatges del terror a Bonavista i a l'Espai Kesse


Nova secció: receptes! - La Calafa\nNova secció: receptes!\nPublicat per meritxellvidalb el 12 Gener 2014\nEstrenem secció on hi anirem penjant diferents maneres de “menjar-se la Calafa”: perquè les mandarines siguin més que un postre, per menjar-se els alvocats no només en forma de guacamole, perquè els caquis es transformin amb altres formes i textures…\nSi us animeu a fer-nos arribar les vostres, les compartirem perquè ens puguem llepar els dits tothom!\nTotes les imatges i receptes aquí. Esperem que les gaudiu, bon profit!


Argimon lloa a Cardona l’estudi liderat per Fuster per incidir en la prevenció - Regió7\nArgimon lloa a Cardona l’estudi liderat per Fuster per incidir en la prevenció\nEl prestigiós cardiòleg ha anunciat que també es farà a Cardona un estudi internacional amb joves de 17 anys sobre el colesterol dolent\nCardona | 05·08·21 | 09:51 | Actualitzat a les 08:32\nEl conseller Argimon conversant amb l'alcalde de Cardona, aquest dimecres AJUNTAMENT DE CARDONA\nEl cardiòleg Valentí Fuster ha presentat aquest dimecres a Cardona, municipi del que en té la distinció de Fill Adoptiu, l'estudi científic per millorar la salut cardiovasular Healthy Communities que promou a través de la Fundació SHE-Fundació la Caixa i que demana la implicació de més de 2.000 persones d’aquesta població i de Sallent. Una presentació en la que Fuster ha tingut l’acompanyament i el suport del conseller de Salut de la Generalitat, Josep Maria Argimon, que ha elogiat la qualitat del projecte i va encoratjar els cardonins a implicar-s’hi perquè sigui profitós.\nArgimon ha animat a tothom a participar en l'estudi, «ja que així trobaran benefici individual», però també «n’obtindrem un benefici per a les pròximes generacions», perquè, va subratllar, gràcies a aquesta iniciativa «sabran com prevenir les malalties i com promoure la salut».\nEl conseller ha exposat que "quan algú emmalalteix hem d’acompanyar-lo i proporcionar-li la cura, però hem de treballar per transformar la societat i promoure la salut i prevenir la malaltia: és i serà un dels eixos que tindrem clarament en aquesta legislatura i des d'aquest punt de vista projectes com Healthy Communities son el far per a aquests canvis”. El conseller també ha expressat el seu acord amb la proposta del projecte per apostar per la família, ja que ha considerat que “és clau aquest nucli de convivència on aprens hàbits saludables. És per aquí per on hem de treballar per transformar el nostre sistema de salut”. Igualment, ha animat als cardonins seleccionats a participar a l’estudi ja que “la recerca és la base del nostre sistema sanitari i per tant participar en l’estudi és un acte generositat”.\nEn relació amb la situació que es viu amb la pandèmia des de fa prop d'un any i mig, el conseller ha destacat que “cal que la COVID deixi de ser la malaltia, la que està dirigint els nostres esforços, que en sigui una més, perquè com que dirigim tots els esforços a la COVID deixem de banda factors de risc i per tant podem emmalaltir”.\nValentí Fuster, catedràtic de Medicina de la Universitat d'Harvard, ha presentat aquest projecte, que s'implementarà els deu propers anys a Cardona i Sallent en una conferència celebrada aquest dimecres a l'auditori que porta el seu nom, a la qual han assistit, a banda del conseller, l'alcalde de Cardona, Ferran Estruch, i el director Corporatiu de Recerca i Salut de la Fundació ‘la Caixa’, Ángel Font. La setmana passada ho va fer a Sallent.\nL'estudi persegueix fomentar hàbits de vida saludables que reduirien el risc de malalties cardiovasculars, que són la primera causa de mort al món. «És un dels projectes més ambiciosos que a dia d'avui hi ha al món per prevenir les malalties cardiovasculars», va subratllar Fuster.\nEl reconegut cardiòleg espera que en 10 anys pugui tornar i destacar que el projecte presentat «ha estat un èxit», encara que subratlla que el més important d'aquest estudi és la «sostenibilitat». En aquest sentit, recordava que sense la participació activa dels cardonins i sallentins «serà difícil treure conclusions». A més, Valentí Fuster ha anunciat que també realitzarà a Cardona un estudi internacional liderat pel National Institute of Health d'Estats Units en què als joves de 17 anys amb un LDL (colesterol dolent) que estigui per sobre del normal se'ls farà «tecnologia d'imatge» durant els propers 10 anys per fer-los seguiment de les artèries.\nTal i com ha anat explicant Regió7, per a l'estudi que ara es promou en el conjunt de la població se seleccionaran més de 2.000 persones de Sallent i de Cardona d'entre 12 i 75 anys amb l'objectiu de treballar per millorar els principals factors de risc: la dieta, controlar el pes i la pressió arterial, millorar l'exercici, el colesterol, la diabetis, abandonar els hàbits nocius i mantenir els saludables.\nLes persones seleccionades per a l'estudi rebran unes cartes o una trucada telefònica i hauran de presentar-se al Centre d'Atenció Primària quan se'ls citi, en un procés que es repetirà el 2023, 2025 i 2030 per fer-ne un seguiment.\nAl CAP, un equip sanitari extraurà sang, anotarà el pes i les talles de les persones, prendrà la pressió i els percentatges de greix corporal i aquestes dades s'enviaran en un informe per correu electrònic amb recomanacions i establint si es requereix una consulta urgent.\nL'aplicació del projecte Healthy Communities es dividirà en diferents programes segons l'edat. El projecte s'emmarca en un programa del doctor Fuster, que parteix d'un canvi científic en la forma de comprendre la salut que va experimentar aquest cardiòleg fa 10 anys, mitjançant el qual, ha dit, «coneixem menys la salut que la malaltia».\nDe la seva banda, l’alcalde de Cardona, Ferran Estruch, ha remarcat que «aquest 2021 fa 10 anys que ens vam reunir amb el Dr. Fuster per construir un projecte de futur i de salut per a la nostra vila. Vam iniciar un camí per convertir-la en una ciutat saludable on volíem que la salut fos la prioritat per als futurs cardonins i com a eina de promoció econòmica». Aquest projecte s’ha fet realitat amb el pla de salut aprovat pel consistori que busca integrar Cardona «en la teranyina de ciutats saludables del mon». I serà, segons ha explicat, «transversalment» per fomentar hàbits saludables i promoure la salut «per combatre els factors de risc de les malalties cardiovasculars per millorar la salut i la vida de la gent: és el nostre objectiu i el del doctor Fuster». I ha postil·lat que «iniciem un projecte apassionant que serà segur un èxit perquè tenim la gent».


Llancen ous plens de pintura a la seu d'ERC a Girona - El Gerió Digital\nAra fa pocs dies el Casal Independentista El Forn i la seu de la CUP també van patir pintades similars\nDivendres, 26 d'abril de 2013 19:22h\nEls brètols han llançat ous plens de pintura a la façana de la seu d'ERC a Girona © ACN\nLa seu d'ERC a Girona, situada al carrer Ultònia, ha aparegut pintada de color negre aquest divendres al matí. La bretolada s'ha portat a terme aquesta passada nit i des de la Federació Regional d'ERC i les JERC ja han lamentat els fets. En concret, el president de la Federació Regional, Josep Maria Rufí, ha assegurat que "cap intimidació aturarà el procés independentista".\nD'altra banda, ara fa dos dies, el Casal Independentista El Forn, que acull el centre de l'organització juvenil Arran, i la seu de la CUP a Girona també van patir pintades similars. En aquell cas, els brètols van tacar amb pintura les dues façanes dels locals. De moment, ERC no té previst posar una denúncia davant dels Mossos. Rufí no ha dubtat en titllar els fets "d'actes vandàlics" i assegura que "el camí per assolir la llibertat del país és imparable". "No ens arronsarem", ha afegit. Sembla ser que els brètols haurien tacat la façana amb ous plens de pintura negra. Els fets ja s'han posat en coneixement dels Mossos d'Esquadra tot i que la formació política no té previst presentar cap denúncia.\nAra fa pocs dies, el balcó i les façanes del Casal Independentista El Forn i la seu de la CUP a Girona també van aparèixer tacades de color negre. Des d'un principi, la CUP no va dubtar en relacionar aquests dos casos amb "grups feixistes, ultradretans i espanyolistes" i situar l'agressió en el marc de "l'ofensiva espanyolista davant del procés independentista català".\nD'altra banda, el Casal Independentista El Forn va assegura que els darrers anys havia estat "el blanc" d'atacs similars i va criticar "la impunitat" amb què actuen aquests grups. Per aquest motiu, la CUP i El Casal El Forn van demanar a l'Ajuntament de Girona i al Departament d'Interior "tolerància zero" amb els sectors que promouen aquestes actituds.


BUSQUEM PATROCINADORS 22-07-2014\nLa Protectora busca empreses i establiments que vulguin patrocinar la 11a Festa de l'Animal de Companyia, amb l'objectiu de recaptar diners per poder costejar les despeses de material previstes per dit acte tan important per l'associació, amb la finalitat que sigui una festa a cost zero per la Protectora.\nAquesta festa tindrà lloc el 28 de setembre, com ja és habitual, es farà a la plaça de l'Argub de Sabadell (al Parc de Catalunya), durant tot el dia -fent una pausa al migdia-.\nPer només 25€!!! - Data límit: 8 d'agost !!!\nCom ser patrocinador\nFENIX - ABANS I DESPRÉS 23-06-2014\nVolem ensenyar a tots com ha canviat el gos Fenix des que ha vingut a la protectora. Després de molts mesos al carrer i gràcies a moltes trucades de ciutadans i a una batuda de gairebé 20 voluntaris es va aconseguir agafar-ho el 12 d'Abril 2014 en un estat lamentable, amb la pell ulcerada per gratar de la sarna que tenia, i amb moltíssima por.\nAra ja porta 2 mesos en la protectora, amb les cures veterinàries li ha crescut el pel, està més animat i conviu amb una altra gossa en un lloc tranquil. Encara està molt desconfiat, però millorant. Voldríem compartir el ABANS i DESPRÉS d'un animal que va ser abandonat a la seva sort al carrer. Tant de bo que no hagi de passar un altre per aquest calvari.\nAgraïm de nou a tots la seva col · laboració en la seva captura.\nFenix - al moment de entrar a la protectora\nFenix - després de 2 messos de tractament a la protectora\nLLIURAMENT DONACIO EN ESCOLA CAN LLONG 20-06-2014\nLa classe 5a del CEIP de Can Llong ha creat una projecte d'iniciativa emprenedora constituint cooperatives que recullen diners a través de la venda de materials. Una de les associacions a la qual s'han destinat la recaptació ha estat la Protectora d'Animals de Sabadell, la representant Magda Vilanova va acudir a l'acte de lliurament de la donació, junt a la gossa Tula.\nLa Protectora agraeix a la cooperativa BOTIGARROFERS la seva donació per valor de 210 € i la seva sensibilitat amb els animals abandonats. Es destinarà a comprar menjar humit per poder medicar els animals malalts i grans.\nAdjunt enllaç a la publicació Isabadell.cat que explica el projecte en detall.\nTENIM MOLTS CADELLS 19-06-2014\nEns han entrat últimament molts cadells per als que busquem una casa que els estimi. Els que estigueu interessats en algun, truqueu al 93 7267227 o envieu un mail a protectora@protectorasabadell.org o veniu a veure'ls al refugi a la ctra. de Caldes, km 24,2 a Sabadell (dl-ds 15-18h, dg + fest. 11-14h).\nTEAMING PROTECTORA SABADELL 18-06-2014\nUs volem presentar un nou projecte que tot just acabem d'iniciar però que ens fa molta il·lusió per que creiem que pot ser de molta ajuda per tots els animals del refugi. EL TEAMING!!!\nTeaming és una iniciativa solidària que ajuda als altres mitjançant microdonacions d'1 euro.\nFER TEAMING ÉS MOLT FÀCIL:\nVisita la nostra web TEAMING: www.teaming.net/lligaprotectorad-animalsdesabadell\nUneix-te al nostre grup: omplint un breu formulari.\nProporciona les teves dades bancàries: un número de compte o targeta perquè es descompti l'euro al mes.\nAra ja ets TEAMER!!!: Començaràs a col·laborar amb 1 euro al mes.\nÉs automàtic: ho fas una vegada i ja t'oblides.\nComissions 0: El que doneu es destina íntegrament a la causa.\nAdjuntem PDF en trobareu més informació i també cartell de difusió.\nInfo Teaming Teaming letrero difusion pdf\nUs agrairem ens doneu suport ja sigui col·laborant vosaltres mateixos o fent difusió entre els vostres familiars, amics o coneguts ... LA SUMA DE MOLTS ÉS EL QUE FA GRAN A LA CAUSA!\nEls diners que recaptem entre tots els membres del nostre grup Teaming els destinarem a projectes socials per a la Lliga Protectora d'Animals de Sabadell dels que us anirem informant.\nENTREVISTA A CATALUNYA RADIO 12-06-2014\nLa productora "La Nit dels ignorants 2.0" de Catalunya Ràdio ens va fer una entrevista sobre si la crisi influïa en l'abandonament de més animals. S'ha emès el 12 de juny a les 02:32. L'entrevista comença al minut 26.58h fins al 36.14h. Adjunt l'enllaç.\nA continuació de l'enllaç la gent va trucant i comentant sobre el tema.\nENTREVISTA A RADIO SABADELL 04-06-2014\nLa Ràdio Sabadell s'ha interessat per la nostra campanya actual "Una finestra per als nostres gossos invisibles" i vi fer una entrevista en directe a la protectora. Va parlar amb Claudia Matheja, responsable del refugi, i Judith Clarés, educadora canina, que van explicar per què es fa aquesta campanya i de quins gossos es tracta.\nAquí l'enllaç a l'entrevista en directe del programa matinal "A Bona Hora".\nCONCENTRACIÒ PER DEMANAR ESPAIS D'ESBARJO PER GOSSOS 03-06-2014\nENTREVISTA A RADIO SOLIDÀRIA 02-06-2014\nAquesta tarda de 18-19h tindrem una entrevista a la Ràdio per Internet "Ayudaalosdemas" per si voleu connectar-vos:


Pradó de Catalunya i les Illes Balears: d’octubre 2021\nEls Estudis d'Evangeli d'en Jaume Fontbona: Llavors va arribar una viuda pobra que hi tirà dues petites monedes de coure\nD. 32 de durant l’any B\n1. Llegim el text (Mc 12,38-44)\n38 Jesús, instruint la gent, deia: Aneu amb compte amb els mestres de la Llei. Els agrada de passejar-se amb llargues vestidures, que la gent els saludi a les places 39 i que els facin ocupar els seients d’honor a les sinagogues i els primers llocs en els banquets. 40 Devoren els béns de les viudes i fan veure que preguen llargament. Per això aquests seran judicats amb més rigor. 41Jesús es va asseure davant la sala del tresor i mirava com la gent hi tirava diners. Molts rics hi tiraven molt. 42 Llavors va arribar una viuda pobra que hi tirà dues petites monedes de coure. 43 Jesús va cridar els seus deixebles i els digué: Us asseguro que aquesta viuda pobra ha tirat al tresor més que tots els altres. 44 Tots han donat el que els sobrava; ella, en canvi, ha donat el que necessitava, tot el que posseïa, tot el que tenia per a viure.\nAbans d’abandonar el recinte del Temple de Jerusalem, on havia estat qüestionat pels dirigents religiosos (Mc 12,1-27), Jesús fa una severa crítica contra els mestres de la Llei que abusen del seu poder institucional (Mc 12,38-40). Una crítica que contrasta amb l’elogi a la generositat dels pobres. Així tenim dues actituds contraposades, l’abús de poder i la generositat.\nJesús denuncia els qui abusen del seu poder institucional, i a més, escanyen els pobres. Els mestres de la Llei de Moisès han de ser guies del poble en el camí de la vida, en el camí de felicitat que indica Déu per al seu poble, però se n’aprofiten de la seva condició per a treure’n profit personal i augmentar el seu ego personal.\nJesús critica especialment la vanaglòria i l’avarícia. La vanaglòria sol ser l’orgull de la mediocritat i sovint cau en el ridícul, quan hom s’esforça a ser reconegut públicament. En canvi, l’avarícia o l’ambició desmesurada és l’arma dels poderosos per a escanyar els pobres i els dèbils, i que sovint esdevé corrupció quan es barreja amb el servei a fer. Jesús condemna aquestes dues actituds, no persones concretes.\nD’altra banda, Jesús educa la mirada, perquè descobrim i sapiguem mirar com mira Déu les persones. I s’asseu (actitud del mestre) davant la sala del tresor per tal d’indicar la generositat de la viuda que dóna tot el que tenia per a viure. Ho dóna tot a Déu. Amb la seva mirada, Jesús valora positivament l’acció de la viuda pobra. La sala del tresor era l’espai on hi havia una mena de caixes on es tiraven els diners de les ofrenes. I l’ofrena que fa la viuda és la més petita que es podia fer.\nJesús no valora l’acció de la viuda des de la seva llibertat davant la possessió (mentalitat grega), sinó des de l’amor a Déu que expressa (mentalitat jueva). La viuda estima Déu i per això li ho dóna tot. La viuda és autèntica davant de Déu. Aquest és el costat positiu de l’actitud de la viuda.\nL’acció de la viuda és exemplar perquè ella patia un doble desavantatge social, com a dona sola i com a representat dels pobres. La valoració que Déu en fa ha d’animar els cristians a ser generosos com la viuda i a estar al costat dels qui no compten socialment.\na) Sóc autèntic davant de Déu o intento ser guai (envanir-me) davant dels altres? b) Em deixo dur per l’avarícia i l’ambició o per la generositat fonamentada en l’amor a Déu i als altres? c) Com educo la meva mirada personal? d) I com a educador/a com ensenyo a valorar amb la meva mirada?\nPosted by Pepe at 17:36\n12Alegreu-vos-en i celebreu-ho, perquè la vostra recompensa és gran en el cel.\nPosted by Pepe at 17:31\n(31 octubre 2021)\nPosted by Pepe at 17:38\nEls Estudis d'Evangeli d'en Jaume Fontbona: Fill de David, tingues pietat de mi!\nDiumenge 30 durant l’any B\n(24 octubre 2021)\n46Arribaren a Jericó. Quan Jesús en sortí amb els deixebles i molta gent, el fill de Timeu, Bartimeu, cec i captaire, s’estava assegut vora el camí. 47 Va sentir dir que passava Jesús de Natzaret i començà a cridar: Fill de David, Jesús, tingues pietat de mi! 48 Tothom el renyava perquè callés, però ell cridava encara més fort: Fill de David, tingues pietat de mi! 49 Jesús s’aturà i digué: Crideu-lo. Ells van cridar el cec dient-li: Coratge! Aixeca’t, que et crida. 50 Ell llançà el mantell, es posà dret d’una revolada i se’n va anar cap a Jesús. 51 Jesús li preguntà: Què vols que faci per tu? El cec respongué: Rabuni, fes que hi vegi. 52 Jesús li digué: Vés, la teva fe t’ha salvat. A l’instant hi veié i el seguia camí enllà.\nSeguir Jesús suposa creure-hi. Demano la fe per seguir-lo?\nLa meva fe és prou potent perquè no em calgui cap altre recurs per seguir Jesús en el seu camí?\nPosted by Pepe at 15:59\nEls Estudis d'Evangeli d'en Jaume Fontbona: com el Fill de l’home, que no ha vingut a ser servit, sinó a servir i a donar la seva vida com a rescat per tothom\n(17 octubre 2021)\n35 Llavors Jaume i Joan, els fills de Zebedeu, s’acosten a Jesús i li diuen: Mestre, voldríem que ens concedissis el que et demanarem. 36 Jesús els preguntà: Què voleu que faci per vosaltres? 37 Ells li respongueren: Concedeix-nos de seure amb tu a la teva glòria l’un a la teva dreta i l’altre a la teva esquerra. 38 Jesús els contestà: No sabeu què demaneu. ¿Podeu beure la copa que jo beuré o ser batejats amb el baptisme amb què jo seré batejat? 39 Ells li respongueren: Sí que podem. Jesús els digué: Prou que beureu la copa que jo beuré i sereu batejats amb el baptisme amb què jo seré batejat; 40 però seure a la meva dreta o a la meva esquerra, no sóc jo qui ho ha de concedir: hi seuran aquells per a qui Déu ho ha preparat. 41 Quan els altres deu ho sentiren, es van indignar contra Jaume i Joan. 42 Jesús els cridà i els digué: Ja sabeu que els qui figuren com a governants de les nacions les dominen com si en fossin amos, i que els grans personatges les mantenen sota el seu poder. 43 Però entre vosaltres no ha de ser pas així: qui vulgui ser important enmig vostre, que es faci el vostre servidor, 44 i qui vulgui ser el primer, que es faci l’esclau de tots; 45 com el Fill de l’home, que no ha vingut a ser servit, sinó a servir i a donar la seva vida com a rescat per tothom.\nEn la darrere etapa del camí cap a Jerusalem, Jesús anuncia, per tercer cop als seus deixebles, la passió i mort que allà l’esperen (Mc 10,32-34). Els germans Jaume i Joan demanen privilegis i els altres s’indignen (Mc 10,35-41) i Jesús corregeix tothom (Mc 10,42-45). Els dotze s’enfronten (dos per una banda i deu per l’altre) pel poder. No han comprès l’ensenyament de Jesús.\nEl fet d’albirar el final del camí, suscita la petició personal de compartir la glòria del poder amb Jesús. Compartir la copa i el baptisme significa compartir el mateix destí. I Jesús apunta tant a la seva mort com al seu triomf sobre la mort per amor als humans, sobretot en favor dels desgraciats de sempre. El desig del tron de poder és transformat en el desig de donar-se als altres, de servir-los per amor. L’herència és el regal de Déu als fidels en el seguiment, en el camí d’amor i de servei als altres sense esperar res a canvi. L’anorreament de tot poder i domini sobre el germà és el nou criteri d’autoritat que Jesús estableix. Dues figures, que representen l’antipoder i l’antiprestigi en el nostre món, són models d’autoritat: el servent i l’esclau. Ara i ací, en la vida eclesial, la figura del Servent dibuixa el camí del qui és cridat a servir els altres i a donar la seva vida com a preu de rescat per tots els homes.\n3. Pensem-hi. Estic disposat a compartir amb Jesús aquest destí de servei i d’entrega als altres per amor? Sóc conscient que participar de l’Eucaristia implica participar de l’entrega de Jesús i evitar la lluita pel poder?\nPosted by Pepe at 20:46\nPosted by Pepe at 10:14\nEls Estudis d'Evangeli d'en Jaume Fontbona: Fill d...\nEls Estudis d'Evangeli d'en Jaume Fontbona: com el...


El PS interroga al Govern per l’incompliment de les recomanacions antiblanqueig - FÒRUM.ad\nEl PS interroga al Govern per l’incompliment de les recomanacions antiblanqueig\nEl 15/09/15 19:13\nEls consellers del Partit Socialdemòcrata Gerard Alís, Rosa Gili i Pere López han presentat un total de cinc preguntes que el Govern haurà de respondre durant la sessió de control que s’ha de celebrar al parlament el proper dia 24. Entre els temes abordats hi ha la distribució dels euros andorrans, la normativa pendent per a l’aplicació del nou fons de pensions dels funcionaris o els motius pels quals el Govern no compleix algunes de les recomanacions del departament d’Estat dels EE.UU. per millorar la lluita contra els delictes de blanqueig i crims financers.\nEn aquest últim apartat, Pere López recorda que les autoritats americanes, en el seu informe del 2015 reitera dues recomanacions a Andorra que, de fet, ja s’havien apuntat en anys anteriors. En concret, es demana “l’adopció d’un sistema de reporting de les transaccions en divisa” i la adhesió a la Convenció de Nacions Unides contra la corrupció. Per ara, no s’han seguit aquestes peticions i es pregunta a l’executiu els motius.\nUn altre afer que preocupa el PS són “els dubtes” sorgits en la distribució dels euros andorrans amb, entre d’altres, denúncies per suplantació d’identitat, especulació i també desinformació. Una situació que, es recorda, “està sent un despropòsit que malmet seriosament la imatge del nostre país”. Per això és qüestiona l’estat de la distribució dels euros i si s’ha donat solució als problemes apareguts.\nDe la seva banda, Gerard Alís ha sol·licitat al Govern quan es preveu tenir enllestit els reglaments necessaris per a l’aplicació correcta de la llei de creació i regulació del pla de pensions de la funció pública així com les simulacions individualitzades que, es va assegurar des de l’executiu, havien de facilitar-se a tots els treballadors públics. Cal recordar que aquesta mateixa setmana la plataforma de sindicats ha expressat mitjançant una carta adreçada als grups parlamentaris el malestar pel fet que ni la normativa ni les simulacions estiguin encara enllestides.\nEl PS ha preguntat per altres dos temes més. D’una banda, per la negativa del Govern a cedir l’Estadi Nacional per al partit d’Europa League entre el Lusitans i el West Ham el passat mes de juny i, de l’altra, per l’estat actual del projecte, anunciat durant la passada campanya electoral, de construcció de l’estació nacional d’autobusos.\nNotícia Anterior: Riberaygua i Travesseres planteja accions al carrer i una fira de la cervesa\nSegüent Notícia: Martí apunta un augment de les cotitzacions i del salari mínim


vaso de agua classic Diamond 39cl | Botiga Online casa viva\n1,95 € Ref. 3041889 -\nGot de vidre Diamond clàssic de Bormioli Rocco, color transparent.\nGot de vidre amb capacitat per 39cl de la sèrie Diamond de Bormioli Rocco, marca amb dissenys molt resistents i d'alta qualitat italians. Aquesta sèrie, de base sòlida i elegant, es caracteritza per el seu disseny facetat de color clàssic transparent. De la mateixa col·lecció DIAMOND paella alumini fos Diamond Bergner 20cm\nGot de vidre amb capacitat per 39cl de la sèrie Diamond de Bormioli Rocco, marca amb dissenys molt resistents i d'alta qualitat italians. Aquesta sèrie, de base sòlida i elegant, es caracteritza per el seu disseny facetat de color clàssic transparent. Informació addicional


Blog de Vinis: Casa Manolo en Ses Salines y Jaume Mesquida\nBàrbara Mesquida dijo...\nReprenc un article que fa temps que publicares i del qual me'n havien parlat...\nCelebro que fa uns anys tastassis el nostre chardonnay. No em queda altra opció -com a gran amant dels vins que ets- que recomanar-te que tastis el de 2008.\nD'ençà que el meu germà Jaume i jo assumírem la propietat i gestió del celler familiar JAUME MESQUIDA www.jaumemesquida.com hi ha hagut molts canvis.El més important,crec jo, el que iniciàrem fa dos anys. Degut a una sèrie de circumstàncies personals i a un canvi d'enfocament de percebre la vida, decidírem optar per al conreu biodinàmic de les nostres vinyes.\nÉs un camí i no un punt d'arribada, però la vinya i la terra, que són sàvies per definició, ja comencen a mostrar canvis...\nEl chardonnay de 2008 és el primer vi en el qual ja es pot començar a percebre aquest nou enfocament...\nEsper que en tornar a Mallorca puguis fer una passada pel nostre celler.\nBàrbara MESQUIDA MORA\nm'agrada molt llegir aquest comentari teu al post. Acabo de repassar la web del celler, he vist les fotos de tot l'equip, la del àre president el conjunt, i m'ha agradat molt. Més m'agrada llegir, és clar, que heu obert el camí de la biodinàmica a les vostres vinyes i cellers. És un camí dur i difícil, què us he de dir, les vinyes trigaran encara a notar el canvi i el raïm i el vi una mica més. Però tinc molt clar que heu encertat el camí, de fet cada dia tinc més clar que no n'hi ha altre!\nNosaltres arribem a l'illa el 3 d'agost i ens hi quedarem ben bé tres setmanes. Em sona a poc quan ho escric, però ja intentarem donar-li bon contingut, com sempre.\nSerem a Sineu, vora Sineyu vaja, al bell mig del camp, i el camí de Sineu a Porreres és un que m'agrada. El farem i quedarem i ens coneixerem! També tastarem, és clar, si la verema i tot plegat no s'avança massa...\nBàrbara Mesquida Mora dijo...\nHa passat l'estiu i la verema.. el 2010 hem de tastar els vins plegats.\nEl camí de la biodinàmica no és dur... és fascinant... i amb només dos anys ja hem notat canvis a la vinya i als vins... n'estam encantats...\nT'esper ben aviat.\nla gent pensarà que per a mi és molt fàcil opinar perquè no hi tinc els diners posats, però el dia que pugui col.laborar en un projecte d'aquest tipus ho faré a ulls clucs: no conec persona que no hagi iniciat el camí de la biodinàmica que no estigui satisfet, al cap dels anys, tant per l'estat de les seves vinyes com per la millora dels seus vins, ningú!\nM'alegra molt, doncs, que les coses vagin bé i sí, aquest estiu, vaig fer només dues visites i les dues van ser al mateix celler! Volia entendre bé què fa en Toni Gelabert a Manacor, i ara ja ho tinc clar. Els seus vins sempre m'han agradat però ara entenc per què! Espero que poguem fer un tast plegats aviat, sí, m'agradaria molt comprovar i sentir de boca vostra com i en què noteu la millora en ceps i vins.


La PAH denuncia la 'criminalització de l'ocupació' i reclama més lloguer social - somlesFranqueses\nLa PAH denuncia la 'criminalització de l'ocupació' i reclama més lloguer social\nUna setantena de persones es mobilitzen a Granollers per defensar el dret a un habitatge digne\nDijous, 4 d'abril de 2019 | 08:22h\nUnes 70 persones van mobilitzar-se dimecres per reclamar més atenció de l'administració\nHouda Bouasria, de 30 anys, mare de tres fills d'11, 4 i 3 anys, viu amb el seu marit ocupant un pis d'una entitat bancària. Ho fa per necessitat, perquè "no podem pagar un pis de 600 o 800 euros i perquè quan veuen que ets estranger ningú no et vol llogar cap pis", diu.\nLa família es troba en aquesta situació "després de dormir alguns dies al cotxe, dutxant els fills amb aigua freda i pendents d'un desnonament el 25 d'abril".\nA això cal afegir-hi dificultats per consolidar una feina i que, "malgrat ser d'origen marroquí, visc a Catalunya des dels 9 anys; sóc d'aquí i no tinc un altre lloc on anar", diu la Houda.\nCom ella, la Nadia i la Khlafia també explicaven els seus casos dimarts en la mobilització que va fer la PAH, amb una setantena de persones, per presentar la campanya Viure no és delicte contra la criminalització de l'ocupació.\nLa PAH denuncia que "l'accés a l'habitatge no està garantit a Catalunya, ja que l'Administració pública no és capaç de donar solucions habitacionals a les necessitats de la ciutadania".\nRecorda que en cinc anys el preu mitjà del lloguer ha crescut un 49%, fet que "obliga les persones a destinar el 51% dels ingressos a pagar l'habitatge".\nTambé recorda que els desnonaments continuen augmentant i denuncia que a l'Estat només un 1,3% dels habitatges són de lloguer social i que l'11,6% dels habitatges a Catalunya estan buits (448.000 pisos). "El context social i econòmic fa que moltes famílies hagin vist vulnerat el seu dret a l'habitatge i que hagin trobat en l'ocupació de pisos buits l'única solució per poder viure dignament", assegura la plataforma.\n"Polítics i entitats financeres pretenen criminalitzar la pobresa amb mentides i manipulacions de la realitat que alimenten mites sobre les ocupacions". "Volen relacionar pobresa i delinqüència, ocupació i màfia, drogues i mala convivència, quan ells són els principals responsables d'aquest sistema que ens condemna a la misèria", diu la PAH.\nPer tot plegat, la plataforma ha posat en marxa una campanya per combatre la criminalització de l'ocupació i per reclamar "lloguers socials per a tothom qui ho necessiti" –el 93% de les ocupacions són de persones que estan per sota el llindar de la pobresa– i per fer que bancs i grans propietaris cedeixin els seus pisos buits al parc públic d'habitatge. "Defensem el dret a l'habitatge digne, és l'hora de recuperar la funció social de l'habitatge", diu la PAH.


Com defensem l’educació pública i en català? | Diari Sant Quirze - News SQ\nInici » a-ultimesnoticies » Com defensem l’educació pública i en català?\nDel cas de l’Institut el Palau al de l’Escola Turó del Drac\nPOLÍTICA / SOCIETAT. El Turó del Drac de Canet és el centre de l’atac contra l’escola catalana, però ja són una trentena els centres que tenen ordres judicials directes de fer el 25% de les seves classes en castellà. El gran ressò mediàtic de la campanya engegada per la dreta, els advertiments d’un 155 educatiu del PP, les greus acusacions contra l’escola pública catalana i contra els docents i famílies, inevitablement ens porten a reviure el cas d’El Palau de l’octubre de 2017.\nCanet de Mar Diari Sant Quirze immersió lingüística Lluita Internacionalista News SQ Turó del Drac\t2021-12-20


La Plataforma per la Llengua participa en les XVI Jornades de Sociolingüística d’Alcoi | Notícies | Plataforma per la Llengua\nDimecres, 6 d'abril de 2011\nLa Plataforma per la Llengua participa en les XVI Jornades de Sociolingüística d’Alcoi\nLa Plataforma per la Llengua ha participat a les 16es Jornades de Sociolingüística d'Alcoi, i més en concret amb la presentació d'experiències de la societat civil per a la normalització del valencià al món socioeconòmic.\nPer la Plataforma per la Llengua País Valencià, les Jornades de Sociolingüística d'Alcoi constitueixen un referent i han estat una molt bona oportunitat per presentar el seu treball en aquest àmbit. Aquest és un eix d'actuació principal per a l'entitat. En aquestes jornades, la Plataforma per la Llengua País Valencià va explicar les seves iniciatives i algunes de les seves principals línies de treball pel que respecta al món socioeconòmic, així com els estudis, publicacions o campanyes que ha realitzat darrerament, com ara l'exposició sobre l'etiquetatge en les grans marques.\nLes Jornades, que van comptar amb la intervenció d'una quinzena d'especialistes, han tingut lloc el passat dissabte 2 d'abril al campus de la Universitat Politècnica d'Alcoi, amb un programa complet i activitats extraordinàries centrades en l'any d'Enric Valor, i amb una assistència d'un centenar de persones.\nLes Jornades de Sociolingüística d'Alcoi són un referent d'encontre per actualitzar la realitat de l'ús del valencià, amb l'organització de l'Acadèmia Valenciana de la Llengua, la Universitat Politècnica de València, l'Institut d'Estudis Catalans, l'Ajuntament d'Alcoi, el Centre Ovidi Montllor i la Coordinadora de l'Alcoià-Comtat pel Valencià.\nL'edició d'enguany ha analitzat la presència del valencià en el teixit social i econòmic des de diversos àmbits (l'alimentació i distribució, les entitats financeres, les empreses d'oci, les societats esportives, etc), així com la implicació de la societat civil.\nA les Jornades d'enguany hi han participat responsables de les Cambres de Comerç, empreses d'alimentació i distribució, societats esportives, bancs i caixes, els propis consumidors o entitats com el Tot Cat de Girona i la Plataforma per la Llengua.\nXVI Jornades de Sociolingüística d’Alcoi


Enric I. Canela » Blog Archive » Nova organització a la UdG\nNova organització a la UdG\nLa UdG ha remodelat el seu consell de direcció per adaptar la seva estructura a les àrees que defineix el seu Pla estratègic.\nAnna Maria Geli, la rectora demostra intel·ligència. M’agrada recordar que, entre altres formes, la intel·ligència es demostra saben triar els col·laboradors i organitzar la gestió. L’àrea de Política Científica i Planificació Estratègica la dirigirà el nostre company blocaire Miquel Duran. Un encert. Només us cal llegir el que escriu.\n2 respostes a “Nova organització a la UdG”\na 27 jul. 2008 a les 9:28 trina\ntotalment d’acord…amb persones com en Duran es poden fer coses, i la universitat, malgré tout, no està pas sobrada d’inteligències…;–)\na 27 jul. 2008 a les 1:42 enriccanela\nEl Miquel té el cap molt ben endreçat. Ja gent molt bona a la universitat però manca organització. Govern…


Quins són els usos de l'energia solar tèrmica?\nUsos i aplicacions de l'energia solar tèrmica\nLes principals aplicacions de l'energia solar tèrmica són les següents:\nGeneració d' electricitat mitjançant energies renovables.\nGeneració d'aigua calenta per a climatització piscines d'exterior o interior.\nProducció d'aigua calenta sanitària (ACS). Aquests sistemes solars s'utilitzen per escalfar l'aigua d'ús domèstic per a la dutxa, fregar plats, rentar-se les mans, etc.\nFer funcionar aparells de refrigeració. L'energia solar tèrmica també pot utilitzar-se per a la refrigeració d'edificis (climatització) o en processos industrials (refrigeració).\nÚs industrial, per exemple, en forns solars.\nL'energia solar tèrmica aprofita la radiació solar per obtenir calor. Normalment s'escalfa un líquid per poder transportar aquesta energia més fàcilment a el lloc on es requereixi el consum energètic.\nCom es genera l'electricitat amb la solar tèrmica?\nPer generar electricitat mitjançant captadors solars utilitza una tecnologia semblant a la de les centrals tèrmiques de carbó o nuclears. Aquestes centrals utilitzen combustible per generar vapor a molt alta temperatura. El vapor generat impulsa una turbina de vapor que està connectada a un generador elèctric mitjançant un eix.\nD'aquesta manera s'aconsegueix convertir la radiació solar en energia tèrmica, posteriorment en energia mecànica i finalment, en energia elèctrica.\nPer aconseguir tenir una temperatura prou grance es situen deferents miralls que redirigeixin la radiació solar en un mateix puto, que és on es genera el vapor.\nEs tracta d'un sistema per generar electricitat alternatiu a l'energia solar fotovoltaica.\nQuè és l'aigua calenta sanitària?\nL'aigua calenta sanitària (ACS) és l'aigua que, en un habitatge, fem servir per dutxar-nos. A causa de que no necessitem que aquesta aigua estigui excessivament calenta es pot escalfar fàcilment mitjançant col·lectors solars a la teulada.\nEl temps per escalfar un litre d'aigua és superior a el temps que es triga a consumir-lo a l'dutxar-nos, de manera que no es pot escalfar al mateix moment en què es necessita. Per solucionar aquest problema s'utilitzen sistemes d'emmagatzematge d'energia. Els acumuladors tèrmics són dipòsits en els quals s'emmagatzema l'aigua escalfada durant el dia.\nEn cases unifamiliars és molt habitual veure col·lectors solars. La funció d'aquests panells solars és la d'escalfar aigua calenta sanitària per a l'ús domèstic o per a la calefacció. Generalment són sistemes de suport però que permeten un considerable estalvi econòmic.\nEn què consisteix la calefacció per terra radiant?\nEl sistema de calefacció per terra radiant és un sistema mitjançant el qual per sota de terra d'un habitatge s'instal·la un circuit tancat de canonades. Per aquest circuit es fa circular aigua calenta a manera de calefacció.\nUn altre avantatge d'aquest sistema és que a l'distribuir la temperatura d'una manera més uniforme no es requereix que el fluid tingui una temperatura tan elevada. Aquesta característica fa possible que l'energia solar tèrmica sigui una tecnologia gairebé perfecta per escalfar aquesta aigua.\nEl sistema per escalfar el circuit de calefacció és el mateix que en el cas de l'aigua calenta sanitària. Els mateixos col·lectors solars instal·lats a l'exterior de la casa permeten obtenir el màxim aprofitament de l'energia.


viatges 2.0: Pel Maresme. 6è aniversari de BCNTB\nPel Maresme. 6è aniversari de BCNTB\nEl passat cap de setmana del 31 de maig, 1 i 2 de juny l'Associació BCNTB de la que formo part, va celebrar el seu 6è aniversari. Per primera vegada l'esdeveniment no es va celebrar en un lloc concret sinó que va aplegar tota una comarca, el Maresme\nEl Maresme és una comarca que limita amb el Barcelonès i està integrada per 30 municipis. El seu territori s'estén des de Montgat fins al riu Tordera. Al seu litoral se'l coneix com a Costa del Maresme.\nEl Maresme ofereix molts avantatges. D'una banda la proximitat amb Barcelona la fa molt accessible amb qualsevol tipus de transport, d'altra banda el fet de tenir platja i muntanya fa que tothom pugui trobar algun al·licient en la seva estada. I és que el Maresme ofereix un munt d'activitats per a tots els gustos.\nEl cap de setmana va començar divendres a la tarda a la Nau Gaudí. Descobrir-la va ser per a nosaltres un gran plaer. Som molt gaudinians, fins i tot ens vam casar a la cripta Gaudí de la Colònia Güell i crèiem que coneixíem totes les seves obres, però no, se'ns escapava aquesta nau, el primer dels treballs realitzats per l'arquitecte i que ens va deixar bocabadats. Es troba a Mataró i és l'únic que es conserva del projecte per a la Sociedad Cooperativa la Obrera Mataronense que suposa, a més, l'únic projecte que Gaudí va dur a terme per a una societat obrera. Enguany és l'espai d'exhibició de la col·lecció Bassat.\nExterior de la Nau Gaudí\nPart de l'organització ja en marxa\nDesprés de les acreditacions va començar un passeig fotogràfic per Mataró. Els assistents ens vam dividir en quatre grups, acompanyats per guies, per recórrer diferents indrets de la ciutat. A nosaltres ens va tocar anar a la Casa Coll i Regàs i tot i que jo ja la coneixia em va alegrar molt poder-hi tornar ja que la primera vegada vaig quedar impressionada.\nLa Casa Coll i Regàs és un edifici modernista obra de Puig i Cadafalch, que fou arquitecte municipal de Mataró i que la va construir per encàrrec de Joaquim Coll i Regàs, empresari mataroní que va comprar dues cases al carrer d'Argentona per poder-hi construir la seva casa familiar.\nExterior de la casa Coll i Regàs\nDetall d'una de les estances\nEn acabar el passeig vam tornar a la Nau Gaudí on va tenir lloc l'obertura institucional de la festa d'aniversari i on ens van oferir un sopar cultural, elaborat per La Gofreria, que va fer les delícies de tots els assistents.\nTo a punt per al sopar\nEl sopar cultural multicolor\nDissabte al matí era el moment dedicat a les activitats. Vam començar el matí al Club de Golf Llavaneras, un club fundat l'any 1945 i que és el quart més antic de Catalunya. Té unes vistes que treuen l'alè. El seu forat més emblemàtic, el número 17, conegut com The island green perquè el seu green és molt petit i està envoltat d'aigua, ha guanyat diversos premis. De primeres, l'experiència amb el buggy va ser fantàstica. Ens va encantar passejar amb aquelles vistes del mar de fons.\nA punt i amb ganes de començar l'experiència\nPassejar amb el buggy per aquell entorn va ser genial\nArribats a la zona de pràctiques, allà comença l'aventura de veritat. Al principi sembla difícil però a mida que li vas agafant el truc ho vas fent millor. L'important és tocar la pilota, ens diu el professor, i nosaltres la toquem, i tant que la toquem, alguns més fort que d'altres i amb més encert però anem millorant poc a poc, sense dubte gràcies al nostre professor, Joan Bertran, del que destaco la seva gran professionalitat.\nLa bola la toco, l'estil ja és una altra cosa\nUal·la, aquesta ha anat perfecta.\nAl final de la sessió, foto de família i a tornar a pujar amb el buggy. Com m'agrada aquest mitjà de transport!!\nEstem fets uns professionals\nDes de Llavaneres ens traslladem a Arenys de Mar, al Balneari Titus on ens estan esperant. Comencem amb un bany relaxant a la seva piscina exterior, a 32º, després ens fan un massatge de peus amb parafina que ens transporta a la glòria i, en acabar el massatge, ens ofereixen un vermut. Alguns de nosaltres anem a la zona d'aigües interior amb jacuzzi, banyera d'hidromassatge, bany de vapor... altres preferim quedar-nos fora gaudint del vermut i la sensació de tranquil·litat que s'hi respira. Sortim del balneari com a nous.\nSensació total de relax\nEl Balnerari Titus, un clàssic a Arenys de Mar\nD'Arenys ens anem cap a Malgrat, al restaurant La Torreta om tenim el dinar. Un bon àpat que ens carrega d'energia per a seguir, que encara queda molt dia.\nAcabat el dinar ens dirigim al Parc Francesc Macià, que està tot just al costat, per començar la gimcana de Joc de Trons patrocinada per Irlanda del Nord. I és que els guanyadors s'enduran un viatge cap a Irlanda per conèixer els escenaris on es va rodar la sèrie. Jo soc de les poques persones que no n'ha vist ni un sol episodi però el meu equip està molt assabentat. Fem una bona marca, però hi ha qui encara la fa millor, què hi farem! Cansar-me en vaig cansar molt, que vam haver d'anar des del parc Francesc Macià fins al del Castell on continuaven les proves i la pujada era dura i encara més corrents. Però ho vam passar bé i això és l'important.\nLes capses amb les proves\nAcabada la gimcana tornem cap a l'hotel a dutxar-nos i preparar-nos per a la gala.\nCap a les 20:30 comencem a arribar al Centre Cívic de Santa Susanna on tindrà lloc la gala. La sala està preparada de luxe. A l'entrada ens esperen els pernils i formatges d' Intermundial, la companyia d'assegurances de referència de Barcelona Travel Bloggers i les cervesetes d'Estrella Damm.\nEl pernil d'Intermundial\nComença un espectacular xou presentat fantàsticament per Sergi Calvache de Cámara en ruta i M. Jesús Tomé de Tus destinos on s'entreguen els Premios con B que concedeixen els patrocinadors, als millors posts, fotos i vídeos de viatges.\nFoto dels premiats i els organitzadors\nEl sopar que ens ofereix Maresme és molt bo i no li falta detall. La cirereta final la posa el pastís que ens deixa a tots amb la boca oberta. Un pastís de dos metres de llarg, amb la forma de la comarca i tots els seus municipis. L'obra d'art l'ha realitzat La Grofreria, la mateixa empresa que ens ha ofert el dia abans el sopar a la Nau Gaudí. Ens quedem sense paraules.\nSorpresa final de traca i mocador: el pastís del Maresme\nFoto de l'organització amb el pastís\nDiumenge al matí ens dirigim a Calella per realitzar una activitat que em va agradar molt i, el que és més important, em va fer conscienciar molt de la necessitat de contribuir a canviar el nostre entorn. Es tracta de la neteja d'una riera. Aquesta activitat la vam fer amb coordinació amb un grup de nois i noies de l'Agrupament Escolta Montnegre juntament amb el Consorci de Promoció Turística Costa del Maresme i patrocinada per KLM Vuela Sostenible, un altre dels patrocinadors de l'aniversari.\nEl nostre grup amb els nois de A.E Montnegre a punt per començar l'activitat\nEn plena tasca de neteja\nVolíem tenir un càlcul aproximat del pes de les bosses\nNo està mal el que vam recollir\nDesprés de la recollida vam fer un dinar al passeig de Calella que va donar fi a aquest fantàstic cap de setmana.\nDono les gràcies a BCNTB , al Consorci de Turisme Costa del Maresme , a BCN+ i a tots els nostres patrocinadors per un cap de setmana com aquest.\nVull donar les gràcies en particular a l'Aqua Hotel Onabrava que ens va donar allotjament, i del que destaco l'amabilitat del seu personal i la qualitat de les seves habitacions així com el seu extens bufet d'esmorzar.\nEl còmode llit de la nostra habitació a l 'Aqua Hotel Onabrava\nDes d'ara ja comencem a somniar en el proper aniversari.\nAssistents i organització del #BCNTB6\nEtiquetes de comentaris: 6è aniversari BcnTB, Catalunya, Maresme


joker123 pussy88 xe88 mega888 viagra malaysia keto actives super 8 ways ultimate Avís legal - Indirecte\nLa present pàgina web (www.indirecte.org) és propietat de l’Associació per a la Promoció Cultural Indirecte, amb NIF G63770390\nwww.indirecte.org es concep com un portal d’informació sobre la programació oficial de música moderna de l’Ajuntament de Terrassa.\nPer a qualsevol consulta, suggeriment o queixa pot contactar amb el responsable a través de l’adreça de correu electrònic info@ indirecte.org.\nLes següents condicions generals regulen l’ús i accés a la pàgina web www.indirecte.org, la finalitat és informar de manera pública i gratuïta, oferint als usuaris informació, serveis i continguts via web.\nLes persones o empreses que remetin qualsevol tipus d’informació o contingut a www.indirecte.org, es comprometen que la mateixa sigui veraç i no vulneri o infringeixi qualsevol dret de tercer ni sigui contrària a la llei i l’ordre públic.\nSi vosté. Creu que qualsevol contingut i / o informació d’aquesta web vulnera un dret legítim o la normativa vigent no dubti en contactar amb nosaltres en la següent adreça de correu electrònic: info@indirecte.org.\nEn compliment del que disposa la Llei Orgànica 15/1999, de 13 de desembre, de Protecció de Dades de Caràcter Personal, informem que les dades facilitades a l’hora de realitzar comentaris, incloent la direcció IP de l’equip des del qual s’accedeix, seran incloses en un fitxer el titular del qual és el propietari d’aquesta pàgina web, i seran utilitzades únicament per a la gestió dels comentaris d’aquesta bitàcora i el seguiment de les estadístiques d’accés. Aquestes dades seran tractades de forma confidencial, aplicant les mesures tècniques o organitzatives establertes en la legislació vigent per evitar el seu accés, manipulació o eliminació indeguda, sense que, excepte consentiment exprés per part del seu titular, hagin de ser cedides a altres entitats o terceres persones fora dels casos legalment permesos. No obstant això, l’usuari pot, en qualsevol moment, exercir els seus drets d’accés, cancel·lació o rectificació en relació amb aquestes dades, sol·licitant-ho a l’adreça info@indirecte.org.